Ethan Hawke

**Ethan Green Hawke** (s. 6. marraskuuta 1970 Austin, Texas) on yhdysvaltalainen näyttelijä, käsikirjoittaja, ohjaaja ja kirjailija. Hän on saanut viisi Oscar-ehdokkuutta ja Tony-ehdokkuuden. Hawken läpimurto oli elokuva *[[Kuolleiden runoilijoiden seura]]*, ja sen jälkeen hän on näytellyt tasaisesti elokuvissa, teatterissa ja televisiossa. Hänen tunnetuimpia elokuviaan ovat *[[Rakkautta ennen aamua]]* ja sen jatko-osat *[[Rakkautta ennen auringonlaskua]]* ja *[[Rakkautta ennen keskiyötä]]* sekä *[[Gattaca]]*, *[[Training Day]]* ja *[[Boyhood]]*. Hawke oli perustamassa Malaparte-nimistä teatteriryhmä', ja hän on näytellyt sekä Broadwayllä että Off-Broadwayllä. Hawke on myös ohjannut teatterissa että elokuvia.

## Nuoruus
Ethan Hawke syntyi 1970 Texasin Austinissa. Hänen äitinsä oli vasta 17-vuotias ja hänen isänsä 18-vuotias. Hänen vanhempansa opiskelivat siellä Texasin yliopiston Austinin kampuksella ja erosivat valmistuttuaan. Ethan vietti kesänsä Texasissa isänsä luona. Äitinsä kanssa hän puolestaan muutti usein, kunnes he jäivät New Jerseyyn Ethanin ollessa 10-vuotias.

## Ura elokuvissa
### Läpimurto nuorena
Hawke näytteli ensimmäisen kerran 14-vuotiaana elokuvassa *[[Explorers – tutkimusmatkailijat]]* (1985). Hän pääsi 1988 opiskelemaan näyttelemistä Carnegie Mellon -yliopistoon, mutta hän jätti sen pian saatuaan roolin *[[Kuolleiden runoilijoiden seura|Kuolleiden runoilijoiden seurasta]]* (1989). Hawke sai tunnustusta elokuvasta, jossa hän näytteli ujoa opiskelijaa, joka saa itseluottamusta luokkakavereiltaan ja Robin Williamsin näyttelemältä englannin opettajalta.

Hawke sai läpimurtonsa jälkeen tasaisesti elokuvarooleja, ja hän oli 25-vuotiaaksi mennessä tehnyt 15 elokuvaa. Hän esiintyi 1989 elokuvassa *[[Isä (vuoden 1989 elokuva)|Isä]]*, jossa hän näytteli Ted Dansonin poikaa ja Jack Lemmonin pojanpoikaa. Hänellä oli pääroolit elokuvissa *[[Mystery Date – treffimysteeri]]* (1991) ja *[[Valkohammas (vuoden 1991 elokuva)|Valkohammas]]*. Hän oli mukana myös elokuvissa *[[Waterland (elokuva)|Waterland]]* (1992), toiseen maailmansotaan sijoittuvassa draamassa *[[Tahdon voitto (vuoden 1992 elokuva)|Tahdon voitto]]* (1992) ja Andien lento-onnettomuudesta 1972 kertovassa elokuvassa *[[Elossa]]* (1993).

### Myös teatteriin
Hawke on ollut New Yorkissa myös aktiivinen kaupungin teatteripiireissä, ja Off-Broadwayllä hänen ensimmäinen näytelmänsä oli *Casanova* New Yorkin Shakespeare-festivaaleilla. Hawke oli 1991 perustamassa Malaparte-nimistä voittoa tavoittelematonta teatteriryhmä, joka oli saanut inspiraationsa Chicagon Steppenwolf-teatteriryhmä. Hawke näyttelikin useissa ryhmän tuotannoissa, ja vuonna 1993 hän käsikirjoitti, ohjasi ja editoi ensimmäisen oman elokuvansa. Lyhytelokuva *Straight to One* esitettiin 1993 Sundancen elokuvajuhlilla.

Hawkesta tuli X-sukupolven ihastuksen kohde elokuvasta *[[Reality Bites]]* (1994), jossa hän näyttelee Winona Ryderin hahmosta riutuvaa vetelehtijää. Hawke teki seuraavaksi Richard Linklaterin ohjaaman romanttisen elokuvan *[[Rakkautta ennen aamua]]* (1995), jossa hänen vastaparinaan oli Julie Delpy. Siinä Hawke ja Delpy näyttelevät kahta matkailijaa, jotka tapaavat junassa ja viettävät päivän yhdessä.

Hawke jatkoi edelleen myös teatteriuraansa teki 1994 Malapartelle ensimmäisen teatteriohjauksensa *Wild Dogs!* Steppenwolfin teatteriryhmän mukana hän oli puolestaan Sam Shepardin näytelmässä *Buried Child*.

Hawke oli vuonna 1997 mukana tieteisjännärissä *[[Gattaca]]*, jossa hän tunkeutuu geneettisten täydellisten ihmisten yhteiskuntaan ottamalla toisen identiteetin. Hän näytteli 1998 Charles Dickensin romaanin modernissa sovituksessa *[[Loistava tulevaisuus (elokuva)|Loistava tulevaisuus]]* ja Linklaterin ohjaamassa elämäkertaelokuvassa *[[Legendaariset Newtonin pojat]]*. Hawken seuraavia elokuvia olivat *[[Lumi peittää setripuut]]* (1999) ja *[[Kuningas Joe]]* (1999).

### Oscar-ehdokkaaksi 2000-luvun alussa

Hawke oli levoton nuori mies New Yorkiin sijoittuvassa sovituksessa *[[Hamlet (vuoden 2000 elokuva)|Hamlet]]* (2000). Hän oli vuonna 2001 mukana kahdessa Linklaterin elokuvassa. *[[Valve-unessa]]* oli ensin kuvattu oikeiden näyttelijöiden kanssa, mutta sitten se oli digitaalisesti animoitu. *[[Tape]]* on puolestaan kolmiodraama, jossa Hawken lisäksi näyttelivät Robert Sean Leonard ja Uma Thurman.

Hawke sai parhaan miessivuosan Oscar-ehdokkuuden elokuvasta *[[Training Day]]* (2001), jossa hän näytteli poliisitulokasta, joka joutuu vanhemman ja korruptoituneen poliisin pariksi. Denzel Washington teki intensiivisen roolityön Hawken parina. Hawke teki vuonna 2001 paluun myös New Yorkin teatterilavoille, kun hän näytteli San Shepardin näytelmässä *The Late Henry Moss*. Hän julkaisi samana vuonna myös ensimmäisen pitkän elokuvaohjauksensa, kun Chelsea Hotel* sai ensi-iltansa. Se kertoo elämästä New Yorkin [[Hotel Chelsea]]ssa.

Malaparte-teattariryhmä hajosi vuonn 2000, ja Hawke näytteli sen jälkeen Broadwayllä näytelmissä *Henrik IV* ja *The Coast of Utopia*, josta hän sai [[Mihail Bakunin]]in roolista [[Tony-palkinto]]ehdokkuuden.

Hawken ja Linklaterin yhteistyö jatkui elokuvilla *Rakkautta ennen auringonlaskua* (2004) ja *Fast Food Nation* (2006). Ensimmäisestä hän oli ehdolla [[Parhaan sovitetun käsikirjoituksen Oscar-palkinto|Oscariin parhaasta sovitetusta käsikirjoituksesta]] yhdessä vastanäyttelijänsä Julie Delpyn kanssa. Hawken seuraavia elokuvia olivat *Before the Devil Knows You’re Dead* (2007) ja *Brooklyn’s Finest* (2009) sekä [[kauhuelokuva]]t *Daybreakers* (2009), *Sinister* (2012) ja *Puhdistuksen yö* (2013).

Hawke teki 2009 kansainvälisen teatterikiertueen [[Sam Mendes]]in ohjauksessa. Hän näytteli kiertueen aikana näytelmissä *Kirsikkapuisto* ja *Talvinen tarina*. Hän oli myös [[Obie-palkinto|Obie-ehdokkaana]] Off-Broadway-näytelmästä *Blood from a Stone* (2011). Hän oli kaudella 2013–2014 Broadwayllä pääroolissa *Macbethin uudessa tuotannossa.

Hawke ja Delpy palasivat jälleen Linklaterin ohjaukseen elokuvassa *[[Rakkautta ennen keskiyötä]]* (2013), josta he olivat jälleen ehdolla sovitetun käsikirjoituksen Oscariin. Hawke näytteli 2014 myös isää Linklaterin elokuvassa *[[Boyhood]]*, jota kuvattiin 12 vuoden ajna. Siitä hän oli ehdolla parhaan miessivuosan Oscariin.

Hawke esiintyi 2015 sukudraamassa *[[Ten Thousand Saints]]*, saatanisesta kultista kertovassa *[[Regression]]issa* ja elämäkertaelokuvassa *[[Born to Be Blue]]*, jossa hän näytteli jazzmuusikko Chet Bakeria. Seuraavana vuonna Hawken elokuviin kuuluvat *[[7 rohkeata miestä]]* -elokuvan uusintaversio *[[The Magnificent Seven (vuoden 2016 elokuva)|The Magnificent Seven]]* ja kanadalaisesta kansantaiteilija Maud Lewisista kertova *[[Maudie (elokuva)|Maudie]]*.

Hawke näytteli elokuvassa *[[First Reformed]]* (2017) pienen kaupungin pappia, joka joutuu moraalikriisiin neuvottuaan radikaalia ympäristönsuojelijaa. Hän oli vuonna 2018 keksi-ikäinen entinen rocktähti romanttisessa komediassa *[[Juliet, Naked]]* ja eksentrinen pankkiryöstäjä elokuvassa *[[Stockholm (elokuva)|Stockholm]]*. Se kertoo tapauksesta, josta syntyi termi Tukholma-syndrooma. Hawke näytteli vuonna 2018 myös ohjaamassaan elämäkerrassa *[[Blaze (vuoden 2018 elokuva)|Blaze]]*. Hänen seuraavia elokuviaan olivat muun muassa *[[The Kid (vuoden 2019 elokuva)|The Kid]]* (2019) ja keksijä Nikola Teslasta kertova *[[Tesla (vuoden 2020 elokuva)|Tesla]]* (2020). Hawke oli vuonna 2020 luomassa minisarjaa *[[The Good Lord Bird]]*, joka kertoo abolitionisti John Brownista.

Hawke näytteli vuonna 2021 poliittisessa trillerissä *[[Zeros and Ones]]*, joka perustuu Samuel Beckettin näytelmään *[[Huomenna hän tulee]]*. Hawken vuoden 2022 suorituksia ovat viikinkiaikaan sijoittuva *[[The Northman]]* ja Marvel Cinematic Universeen kuuluva minisarja *[[Moon Knight (minisarja)|Moon Knight]]*. Hawkella oli pieni rooli elokuvassa *[[Glass Onion: Veitset esiin -mysteeri]]* (2022) ja pääosa elokuvassa *[[Leave the World Behind]]* (2023).

Hawke sai parhaan miespääosan Oscar-ehdokkuuden elämäkertaelokuvasta *[[Blue Moon (vuoden 2025 elokuva)|Blue Moon]]* (2025), jossa hän näyttelee lyyrikko Lorenz Hartia. Elokuvan ohjasi Richard Linklater. Hawke sai kehuja myös suorituksestaan televisiosarjasta *The Lowdown*, jossa hän näyttelee kirjakaupan omistajaa, joka on myös yksityisetsivä.

## Kirjat
Hawke piti 1990-luvulla kahden vuoden tauon näyttelemisestä ja kirjoitti sinä aikana ensimmäisen romaaninsa. *Kuumana* ilmestyi vuonna 1996. Se sai myös kohtalaisia arvioita, mutta sille myös hieman naurettiin mediassa. Hawke jatkoi kritiikistä huolimatta myös uraansa kirjailijana. Hänen toinen teoksensa oli *Tuhkakeskiviikko* (2002). Hawke on kirjoittanut myös teokset *Rules for a Knight* (2015) ja *Indeh: A Story of the Apache Wars* (2016).

## Yksityiselämä

Hawke oli vuoteen 2005 saakka naimisissa näyttelijä Uma Thurmanin kanssa. Parilla on kaksi lasta; Maya (s. 1998) ja Levon (s. 2002). Kesällä 2008 Hawke avioitui Ryan Shawhughesin kanssa, jonka kanssa hänellä on kaksi lasta.

## Filmografia

## Lähteet

## Aiheesta muualla